
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3705 


ΠΕΡΙΕΧΟΜΕΝΑ 


ΑΠΟΦΑΣΕΙΣ 


1 

Χορήγηση άδειας Ιδιωτικού Σχολείου Πρωτοβάθ¬ 
μιας Εκπαίδευσης -Συστεγαζόμενου Νηπιαγωγεί¬ 
ου με ΜΦΠΑΔ 

2 

Τροποποίηση άδειας Ιδιωτικού Σχολείου Πρωτο¬ 
βάθμιας Εκπαίδευσης - Νηπιαγωγείου Συστεγα¬ 
ζόμενου με ΜΦΠΑΔ. 

3 

Χορήγηση άδειας Ιδιωτικού Σχολείου Πρωτοβάθ¬ 
μιας Εκπαίδευσης - Νηπιαγωγείου Συστεγαζόμε¬ 
νου με ΜΦΠΑΔ 

4 

Σύσταση και λειτουργία Εκκλησιαστικού Ιδρύμα¬ 
τος υπό την επωνυμίαν «Εκκλησιαστικόν Ίδρυμα 
καταληφθεισών περιουσιών» της Ιεράς Μητροπό- 
λεως Σερρών και Νιγρίτης. 

5 

Τροποποίηση και κωδικοποίηση του Κανονισμού 
Σύστασης και λειτουργίας του εκκλησιαστικού 
ιδρύματος υπό την έπωνυμίαν: «ΙΕΡΑΠΟΣΤΟΛΙΚΟ 
ΚΕΝΤΡΟ "ΑΓΙΟΣ ΑΘΑΝΑΣΙΟΣ Ο ΑΘΩΝΙΤΗΣ" ΙΕΡΟΥ 
ΝΑΟΥ ΑΓΙΟΥ ΔΗΜΗΤΡΙΟΥ ΑΛΜΥΡΟΥ ΤΗΣ ΙΕΡΑΣ 

ΜΗΤΡΟΠΟΛΕΩΣ ΔΗΜΗΤΡΙΑΔΟΣ ΚΑΙ ΑΛΜΥΡΟΥ». 


ΑΠΟΦΑΣΕΙΣ 


Αριθμ. 154424 /Ν1 (1) 

Χορήγηση άδειας Ιδιωτικού Σχολείου Πρωτοβάθ¬ 
μιας Εκπαίδευσης-Συστεγαζόμενου Νηπιαγωγεί¬ 
ου με ΜΦΠΑΔ 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του ν.682/1977 (244 Α'). 

2. Τις διατάξεις της υποπαρ. Θ3 της παρ. Θ του άρ¬ 
θρου πρώτου του ν.4093/2012 (222 Α') «Έγκριση Με¬ 
σοπρόθεσμου Πλαισίου Δημοσιονομικής Στρατηγικής 
... 2013-2016», όπως τροποποιήθηκαν από τις διατάξεις 
του άρθρου 30 του ν.4111 /2013 (18 Α') «Συνταξιοδοτικές 
ρυθμίσεις ... και άλλες επείγουσες διατάξεις» και όπως 


αντικαταστάθηκαν από τις διατάξεις του άρθρου πρώτου 
του ν.4152/2013 (107 Α') «Επείγοντα μέτρα εφαρμογής 
... και 4127/2013», του άρθρου 33 του ν.4186/2013 
(193 Α') «Αναδιάρθρωση της Δευτεροβάθμιας Εκπαί¬ 
δευσης και λοιπές διατάξεις» και της παρ.3 του άρθρου 
έκτου του ν.4218/2013 (268 Α') «Κύρωση της Πράξης 
Νομοθετικού Περιεχομένου.,και άλλες διατάξεις», του 
άρθρου 11 του ν.4229/2014 (8 Α') "Άδεια εγκατάστασης 
και λειτουργίας χώρου παραστάσεων... και άλλες διατά¬ 
ξεις" και του άρθρου 48 του ν.4264/2014 (118 Α') "Άσκη¬ 
ση εμπορικών δραστηριοτήτων και άλλες διατάξεις"». 

3. Την μεαριθ. 10135/18-11-2012 υπουργική απόφαση 
«Καθορισμός ποσού παραβολών και χρηματικών πο¬ 
σών για παρόχους ιδιωτικής εκπαίδευσης και κατάρτισης 
κατά την παρ. Θ του πρώτου άρθρου του ν. 4093/2012» 
(3057 Β'), όπως τροποποιήθηκε και ισχύει με την με 
αριθμ. 34566/ΙΑ/12-03-2013 κοινή υπουργική απόφα¬ 
ση (756 Β'). 

4. Την με αριθ. 151678/1Α/3-12-2012 υπουργική από¬ 
φαση «Καθορισμός απαιτούμενων δικαιολογητικών ... 
ΝΠΔΔ» (3324 Β'), όπως τροποποιήθηκε απάτην με αριθμ. 
84151 /ΙΑ/20-6-2013 υπουργική απόφαση (1584 Β'). 

5. Την με αριθμ. Τ.Π.Σ.Ε.3116/4008/18-01-2017 από¬ 
φαση του Δήμου Θεσσαλονίκης. 

6. Την από 15-03-2017 αίτηση της ενδιαφερόμενης 
για χορήγηση άδειας Ιδιωτικού Συστεγαζόμενου Νηπι¬ 
αγωγείου. 

7. Την με αριθμ. πρωτ. ΔΑ/35949/28-07-2017 απόφαση 
διατύπωσης θετικής γνώμης του ΕΟΠΠΕΠ. 

8. Το υπ'αριθμ. 125 π.δ. (ΦΕΚ 210/τ.Α'/5-11 -2016) δι¬ 
ορισμού του Κωνσταντίνου Γαβρόγλου στη θέση του 
Υπουργού Παιδείας, Έρευνας και Θρησκευμάτων. 

9. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από την παρούσα από¬ 
φαση, αποφασίζουμε: 

Από το σχολικό έτος 2017-2018, χορηγούμε στηνΤΟ- 
ΤΟΚΩΤΣΗ ΑΛΕΞΑΝΔΡΑ άδεια Ιδιωτικού Σχολείου Πρω¬ 
τοβάθμιας Εκπαίδευσης - Νηπιαγωγείου Συστεγαζόμε¬ 
νου με τη ΜΦΠΑΔ ιδιοκτησίας της, για μία (1) αίθουσα 
διδασκαλίας στο ισόγειο, δυναμικότητας είκοσι οκτώ 
(28) νηπίων. 

Ο διακριτικός τίτλος άδειας ίδρυσης και λειτουργίας 
του Νηπιαγωγείου είναι: «Ιδιωτικό Συστεγαζόμενο Νη¬ 
πιαγωγείο -ΤΟΤΟΚΩΤΣΗ ΑΛΕΞΑΝΔΡΑ». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3705/20.10.2017 


Το Νηπιαγωγείο θα λειτουργήσει επί της οδού Κάτω 
Αποστόλων 2, στη Θεσσαλονίκη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Σεπτεμβρίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 154428/Ν1 (2) 

Τροποποίηση άδειας Ιδιωτικού Σχολείου Πρωτο¬ 
βάθμιας Εκπαίδευσης - Νηπιαγωγείου Συστεγα¬ 
ζόμενου με ΜΦΠΑΔ. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 .Τις ισχύουσες διατάξεις του ν.682/1977 (ΦΕΚ244τ.Α'). 

2. Τις διατάξεις της υποπαρ. Θ3 της παρ. Θ του άρ¬ 
θρου πρώτου του ν.4093/2012 (ΦΕΚ 222/τ.Α/12-10-2012) 
«Έγκριση Μεσοπρόθεσμου Πλαισίου Δημοσιονομικής 
Στρατηγικής ... 2013-2016», όπως τροποποιήθηκαν 
από τις διατάξεις του άρθρου 30 του ν.4111/2013 (ΦΕΚ 
18/τ.Α/25-01 -2013) «Συνταξιοδοτικές ρυθμίσεις ... και 
άλλες επείγουσες διατάξεις» και όπως αντικαταστάθηκαν 
από τις διατάξεις του άρθρου πρώτου του ν.4152/2013 
(ΦΕΚ 107/τ.Α/9-5-2013) «Επείγοντα μέτρα εφαρμογής... 
και 4127/2013», του άρθρου 33 του ν.4186/2013 (ΦΕΚ 
193/τ.Α/17-9-2013) «Αναδιάρθρωση της Δευτεροβάθμι¬ 
ας Εκπαίδευσης και λοιπές διατάξεις», της παρ. 3 του άρ¬ 
θρου έκτου του ν.4218/2013 (ΦΕΚ 268/τ.Α/10-12-2013) 
«Κύρωση της Πράξης Νομοθετικού Περιεχομένου... 
και άλλες διατάξεις», του άρθρου 11 του ν.4229/2014 
(ΦΕΚ 8/τ.Α/10-01 -2014) «Άδεια εγκατάστασης και λει¬ 
τουργίας χώρου παραστάσεων... και άλλες διατάξεις», 
του άρθρου48τουν.4264/2014(ΦΕΚ118/τ.Α/15-05-2014) 
«Άσκηση εμπορικών δραστηριοτήτων και άλλες δια¬ 
τάξεις» και του άρθρου 29 του ν.4415/2016 (ΦΕΚ 159/ 
τ.Α/06-09-2016) «Ρυθμίσεις για την ελληνόγλωσση εκ¬ 
παίδευση, τη διαπολιτισμική εκπαίδευση και άλλες δι¬ 
ατάξεις». 

3. Την με αριθμ. πρωτ. 10135/18-11-2012 υπουργική 
απόφαση «Καθορισμός ποσού παραβολών και χρημα¬ 
τικών ποσών για παρόχους ιδιωτικής εκπαίδευσης και 
κατάρτισης κατά την παρ. Θ του πρώτου άρθρου του 
ν.4093/2012» (Β' 3057), όπωςτροποποιήθηκε και ισχύει 
με την αριθ. 34566/ΙΑ/12-03-2013 υπουργική απόφαση 
(ΦΕΚ 756 τ.Α'). 

4. Την με αριθ. πρωτ. 151678/ΙΑ/3-12-2012 υπουργική 
απόφαση «Καθορισμός απαιτούμενων δικαιολογητικών 
.. ΝΠΔΔ» (Β' 3324)) όπωςτροποποιήθηκε και ισχύει με 
την αριθ. πρωτ. 84151/ΙΑ/20-06-2013 υπουργική από¬ 
φαση (ΦΕΚ 1584τ.Β'). 

5. Την μεαριθμ.πρωτ. 120656/Δ1/28-07-2015 υπουρ¬ 
γική απόφαση χορήγησης άδειας Ιδιωτικού Σχολείου 
Πρωτοβάθμιας Εκπαίδευσης - Νηπιαγωγείου Συστεγα¬ 
ζόμενου με ΜΦΠΑΔ στον Θεοδοσίου Απόστολο. 


6. Το με αριθμ. πρωτ. ΥΠΠΕΘ 63424/12-04-2017 αίτημα 
του ενδιαφερομένου. 

7. Την με αριθμ. πρωτ. ΔΑ/42383/25-08-2017 απόφαση 
διατύπωσης θετικής γνώμης του Δ.Σ. του ΕΟΠΠΕΠ. 

8. Το υπ'αριθμ. 125 π.δ. (ΦΕΚ 210/τ.Α'/5-11-2016) δι¬ 
ορισμού του Κωνσταντίνου Γαβρόγλου στη θέση του 
Υπουργού Παιδείας, Έρευνας και Θρησκευμάτων. 

9. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από την παρούσα από¬ 
φαση, αποφασίζουμε: 

Τροποποιούμε την με αριθμ. 120656/Δ1/28-07-2015 
(ΦΕΚ 1713/Β717-08-2015) άδεια ίδρυσης Ιδιωτικού Συ¬ 
στεγαζόμενου Νηπιαγωγείου, ως προς τον αριθμό των 
νηπίων ως ακολούθως: 

Από το σχολικό έτος 2017- 2018, χορηγούμε στον Θε¬ 
οδοσίου Απόστολο άδεια ιδιωτικού Σχολείου Πρωτο¬ 
βάθμιας Εκπαίδευσης - Νηπιαγωγείου Συστεγαζόμενου 
με ΜΦΠΑΔ για μία (1) αίθουσα διδασκαλίας στο ισόγειο 
δυναμικότητας είκοσι (20) νηπίων. 

Ο διακριτικός τίτλος ίδρυσης και λειτουργίας είναι «Ιδι¬ 
ωτικό Συστεγαζόμενο Νηπιαγωγείο - ΑΣΤΕΡΟΣΚΟΝΗ 
εεΕιοοΙ». 

Το Νηπιαγωγείο θα λειτουργήσει επί της οδού Δημ. 
Μαλαγαρδή 57 στον Κορυδαλλό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Σεπτεμβρίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 154397/Ν1 (3) 

Χορήγηση άδειας Ιδιωτικού Σχολείου Πρωτοβάθ¬ 
μιας Εκπαίδευσης - Νηπιαγωγείου Συστεγαζόμε¬ 
νου με ΜΦΠΑΔ 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του ν.682/1977 (244 Α'). 

2. Τις διατάξεις της υποπαρ. Θ3 της παρ. Θ του άρ¬ 
θρου πρώτου του ν.4093/2012 (222 Α') «Έγκριση Με¬ 
σοπρόθεσμου Πλαισίου Δημοσιονομικής Στρατηγικής 
... 2013-2016», όπως τροποποιήθηκαν από τις διατάξεις 
του άρθρου 30 του ν.4111 /2013 (18 Α') «Συνταξιοδοτικές 
ρυθμίσεις ... και άλλες επείγουσες διατάξεις» και όπως 
αντικαταστάθηκαν από τις διατάξεις του άρθρου πρώτου 
του ν.4152/2013 (107 Α') «Επείγοντα μέτρα εφαρμογής 
... και 4127/2013», του άρθρου 33 του ν.4186/2013 
(193 Α') «Αναδιάρθρωση της Δευτεροβάθμιας Εκπαί¬ 
δευσης και λοιπές διατάξεις» και της παρ.3 του άρθρου 
έκτου του ν.4218/2013 (268 Α') «Κύρωση της Πράξης 
Νομοθετικού Περιεχομένου,.και άλλες διατάξεις», του 
άρθρου 11 του ν.4229/2014 (8 Α') «Άδεια εγκατάστασης 
και λειτουργίας χώρου παραστάσεων... και άλλες διατά¬ 
ξεις» και του άρθρου 48 του ν.4264/2014 (118 Α') «Άσκη¬ 
ση εμπορικών δραστηριοτήτων και άλλες διατάξεις». 










Τεύχος Β'3705/20.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

3. Την με αριθμ. 10135/18-11-2012 υπουργική από¬ 
φαση «Καθορισμός ποσού παραβολών και χρηματι¬ 
κών ποσών για παρόχους ιδιωτικής εκπαίδευσης και 
κατάρτισης κατά την παρ. Θ του πρώτου άρθρου του 
ν.4093/2012» (3057 Β'), όπως τροποποιήθηκε και ισχύει 
με την με αριθμ. 34566/ΙΑ/12-03-2013 κοινή υπουργική 
απόφαση (756 Β'). 

4. Την με αριθμ. 151678/ΙΑ/3-12-2012 υπουργική από¬ 
φαση «Καθορισμός απαιτούμενων δικαιολογητικών ... 
ΝΠΔΔ» (3324 Β'), όπως τροποποιήθηκε από την με αριθμ. 
84151 /ΙΑ/20-6-2013 υπουργική απόφαση (1584 Β'). 

5. Την με αριθμ. 18972/25-7-2017 απόφαση του Δήμου 
Παπάγου - Χολαργού για χορήγηση άδειας ιδιωτικού 
Βρεφονηπιακού Σταθμού στη Γιαννοπούλου Κωνστα¬ 
ντίνα. 

6. Το με αριθμ. ΥΠΠΕΘ 51952/Δ 1/24-03-2017 αίτημα 
της ενδιαφερόμενης 

7. Την με αριθμ. ΔΑ/42383/25-08-2017 απόφαση δια¬ 
τύπωσης θετικής γνώμης του Δ.Σ. του ΕΟΠΠΕΠ. 

8. Το υπ'αριθμ. 125 π.δ. (ΦΕΚ 210/τ.Α75-11-2016) δι¬ 
ορισμού του Κωνσταντίνου Γαβρόγλου στη θέση του 
Υπουργού Παιδείας, Έρευνας και Θρησκευμάτων. 

9. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από την παρούσα από¬ 
φαση, αποφασίζουμε: 

Χορηγούμε, από το σχολικό έτος 2017-2018, στη 
Γιαννοπούλου Κωνσταντίνα άδεια ιδιωτικού Σχολείου 
Πρωτοβάθμιας Εκπαίδευσης - Νηπιαγωγείου Συστεγα¬ 
ζόμενου με ΜΦΠΑΔ για τρεις (3) αίθουσες διδασκαλίας 
στο δεύτερο όροφο δυναμικότητας οι δύο (2) έντεκα (11) 
νηπίων και η μία (1) δεκαπέντε (15) νηπίων. Ο συνολικός 
αριθμός των νηπίων δεν πρέπει να ξεπερνά τα τριάντα 
τρία (33), δεδομένου ότι αυτή είναι η δυναμικότητα των 
αύλειων χώρων. 

Ο διακριτικός τίτλος της άδειας ίδρυσης και λειτουργί¬ 
ας είναι« Ιδιωτικό Συστεγαζόμενο Νηπιαγωγείο - Γιαν¬ 
νοπούλου Κωνσταντίνα». 

Το Νηπιαγωγείο θα λειτουργήσει επί της οδού Αργυ¬ 
ροκάστρου 33 στο Δήμο Παπάγου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Σεπτεμβρίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 3679/1845 (4) 

Σύσταση και λειτουργία Εκκλησιαστικού Ιδρύμα¬ 
τος υπό την επωνυμίαν «Εκκλησιαστικόν Ίδρυμα 
καταληφθεισών περιουσιών» της Ιεράς Μητρο- 
πόλεως Σερρών και Νιγρίτης. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχοντας υπόψη: 

1. Τα άρθρα 29 παραγρ. 2 και 59 παραγρ. 2 του 
ν. 590/1977 «Περί Καταστατικού Χάρτου της Εκκλησίας 
της Ελλάδος» (Α' 146), και το άρθρο 68 παρ. 1, 5α' του 
ν. 4235/2014, 


2. τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, οι οποίες απορρέουν από 
τας Ευαγγελικός επιταγάς, τους Ιερούς Κανόνας και τους 
νόμους του Κράτους, 

3. τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Σερρών και 
Νιγρίτης, 

4. την 830/25.7.2017 Πρότασιν του Σεβασμιωτάτου 
Μητροπολίτου Σερρών και Νιγρίτης Θεολόγου, 

5. την από 4.8.2017 Γνωμοδότησιν του Νομικού Γρα¬ 
φείου της Εκκλησίας της Ελλάδος και 

6. την από 31.8.2017 απόφασιν της Διαρκούς Ιεράς 
Συνόδου, αποφασίζει: 

Συνιστά εις την Ιεράν Μητρόπολιν Σερρών και Νιγρίτης 
εκκλησιαστικόν ίδρυμα υπό την επωνυμίαν «Εκκλησι¬ 
αστικόν ίδρυμα καταλειφθησών περιουσιών της Ιεράς 
Μητροπόλεως Σερρών και Νιγρίτης», η οργάνωσις, διοί- 
κησις, διαχείρισις και λειτουργία του οποίου θα διέπεται 
από τας διατάξεις του επομένου Κανονισμού: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 

ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ 

ΕΠΩΝΥΜΙΑΝ «ΕΚΚΛΗΣΙΑΣΤΙΚΟΝ ΙΔΡΥΜΑ 

ΚΑΤΑΛΕΙΦΘΗΣΩΝ ΠΕΡΙΟΥΣΙΩΝ ΤΗΣ ΙΕΡΑΣ 

ΜΗΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ» 

Άρθρο 1 

Σύσταση - Επωνυμία - Έδρα 

Στην Ιερά Μητρόπολη Σερρών και Νιγρίτης συνιστάται 
Εκκλησιαστικό Ίδρυμα με την επωνυμία «ΕΚΚΛΗΣΙΑΣΤΙ¬ 
ΚΟ ΙΔΡΥΜΑ ΚΑΤΑΛΗΦΘΕΙΣΩΝ ΠΕΡΙΟΥΣΙΩΝ ΤΗΣ ΙΕΡΑΣ 
ΜΗΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ», με έδρα τα 
Γραφεία της Ιεράς Μητρόπολεως, στις Σέρρες, επί της 
οδού Κύπρου ΙΟ.ΤοΊδρυμα αποτελεί υπηρεσίατης Ιεράς 
Μητροπόλεως με αυτοτελή διαχείριση και μη κερδο¬ 
σκοπικό σκοπό. 

Άρθρο 2 

ΤοΊδρυμα χρησιμοποιεί κυκλική σφραγίδα, της οποίας 
η εξωτερική πλευρά φέρει την ένδειξη «ΙΕΡΑ ΜΗΤΡΟΠΟ- 
ΛΙΣ ΣΕΡΡΩΝ ΚΑΙ ΝΙΓΡΙΤΗΣ», εσωτερικώς δε την φράση 
«ΙΔΡΥΜΑ ΚΑΤΑΛΗΦΘΕΙΣΩΝ ΠΕΡΙΟΥΣΙΩΝ» και ένα Σταυ¬ 
ρόν. 

Άρθρο 3 

Σκοπός και στόχος του Ιδρύματος είναι η αρτιοτέρα, 
λυσιτελεστέρα κατά τους νόμους και τις κείμενες κανονι¬ 
στικές διατάξεις εκπροσώπηση, διοίκηση και διαχείριση 
των καταληφθεισών και καταληφθησομένων περιουσι¬ 
ών υπέρ της Ιεράς Μητροπόλεως Σερρών και Νιγρίτης, 
σύμφωνα με τον σκοπό και τον τρόπο αξιοποιήσεως, που 
έχει καθορισθεί από τους δωρητές ή τους διαθέτες τους. 
Ειδικότερα, στη διοίκηση και διαχείριση του Ιδρύματος 
υπάγονται δια του παρόντος Κανονισμού οι εν ζωή και 
αιτία θανάτου καταληφθείσες και καταληφθησόμενες 
στην Ιερά Μητρόπολιν Σερρών και Νιγρίτης οιασδήποτε 
φύσεως περιουσίες ως εξής: 

1. Βάσει της υπ' αριθμ. 240/2017 δημοσίας διαθήκης 
της αειμνήστου Δεσποίνης Κοβούσογλου, δημοσιευθεί- 

σης από το Ειρηνοδικείο Σερρών κατά την συνεδρία- 
σίν του την 23.5.2017, σε συνδυασμό με την υπ' αριθμ. 
17.601/11.12.2014 πράξη αποδοχής κληρονομιάς του 
Συμβολαιογράφου Σερρών Φωτίου Στεργίου Αϊδινλή. 

Άρθρο 4 

Η λειτουργία του Ιδρύματος βαρύνει οικονομικώςτην 
Ιεράν Μητρόπολιν Σερρών και Νιγρίτης. Πέραν αυτού, 
οι πόροι, με τους οποίους συντηρείται το Ίδρυμα είναι 
ακόμη: 

α) Μέλλουσες καταλειφθησόμενες περιουσίες υπέρ 
της Ιεράς Μητροπόλεως Σερρών και Νιγρίτης. 

β) Οποιαδήποτε δωρεά ή επιχορήγηση από το Δημό¬ 
σιο ή άλλο Ν.Π.Δ.Δ. ή Ν.Π.Ι.Δ. 

γ) Κρατικές επιχορηγήσεις, επιχορηγήσεις εκ προγραμ¬ 
μάτων της Ευρωπαϊκής Ενώσεως, της Περιφερειακής ή 
Τοπικής Αυτοδιοικήσεως, Οργανισμών και άλλων προ¬ 
σώπων Δημοσίου ή Ιδιωτικού Δικαίου 

δ) Δωρεές και κληρονομιές υπέρ του Ιδρύματος. 

ε) Παν έτερον έσοδον προερχόμενον εκ νομίμου πηγής 
και μη προβλεπόμενον έκτου παρόντος άρθρου. 

Άρθρο 5 

Διοίκηση 

Το Ίδρυμα υπάγεται, ως υπηρεσία της Ιεράς Μητρο¬ 
πόλεως Σερρών και Νιγρίτης στον ιεραρχικό έλεγχο του 
Μητροπολιτικού Συμβουλίου της. Η διοίκηση και η δια¬ 
χείρισή του ασκείται από το Μητροπολιτικό Συμβούλιο 
της Ιεράς Μητροπόλεως Σερρών και Νιγρίτης. 

Ο Μητροπολίτης Σερρών και Νιγρίτης, βάσει των ιερών 
κανόνων της Εκκλησίας έχει υπό την άμεση επίβλεψή του 
την ομαλή λειτουργία του Ιδρύματος και εισηγείται στο 
Μητροπολιτικό Συμβούλιο κάθε απαραίτητο μέτρο για 
την απρόσκοπτη και εύρυθμη οργάνωση και λειτουργία 
αυτού. 

Άρθρο 6 

Αρμοδιότητες του Μητροπολιτικού Συμβουλίου 

Το Μητροπολιτικό Συμβούλιο, εκτός των άλλων έχει 
και τις ως κάτωθι συγκεκριμένες αρμοδιότητες επί του 
εν θέματι Εκκλησιαστικού Ιδρύματος: 

1. Αποφασίζει για κάθε θέμα το οποίο αφορά στην 
οργάνωση, διοίκηση και λειτουργία του Ιδρύματος. 

2. Συνεργάζεται για όλα τα σχετικά ζητήματα με κάθε 
αρμόδιο φορέα, αρχή και υπηρεσία για την προαγωγή 
και επίτευξη των σκοπών του Ιδρύματος και των κοινο- 
φελών περιουσιών του. 

3. Μεριμνά για την εξεύρεση οικονομικών πόρων και 
για την εύρυθμη, ομαλή, απρόσκοπτη και αποτελεσμα¬ 
τική λειτουργία του Ιδρύματος. 

4. Καταρτίζει τον ετήσιο προϋπολογισμό και τον ετήσιο 
απολογισμό του Ιδρύματος και κάθε επιμέρους κοινωφε¬ 
λούς περιουσίας. Τα έσοδα και τα έξοδα του Ιδρύματος 
και των διαχειριζομένων περιουσιών προσδιορίζονται 
υπό του προϋπολογισμού εσόδων και εξόδων κατά το 
οικονομικό έτος, το οποίο αρχίζει την 1η Ιανουάριου 
εκάστου έτους και τελειώνει την 31η Δεκεμβρίου του 
ιδίου έτους. 

5. Αποφασίζει σύμφωνα με τον νόμο για κάθε θέμα 
διοικήσεως, διαχειρίσεως και αξιοποιήσεωςτων διαχει¬ 


ρισμένων υπ'αυτού κοινωφελών περιουσιών, ακόμα και 
αν δεν αναφέρεται στον παρόντα Κανονισμό. 

6. Συνάπτει και τροποποιεί κάθε είδους συμβάσεις (π.χ. 
μισθώσεως, έργου, εργασίας κ.λπ.) με σκοπό την επω¬ 
φελέστερη διαχείριση εκάστης κοινωφελούς περιουσίας 
και την επίτευξη του σκοπού του δωρητή ή διαθέτη της. 
Αποφασίζει την πρόσληψη ή ανάθεση εντολών βοηθητι¬ 
κού προσωπικού απαραιτήτου για την εύρυθμη λειτουρ¬ 
γία του Ιδρύματος και την διαχείριση των κοινωφελών 
περιουσιών. 

7. Απευθύνεται ενώπιον κάθε αρμοδίας Αρχής, παντός 
Δικαστηρίου και ενώπιον παντός τρίτου εκπροσωπούν 
δικαστικώς και εξωδικαστικούς εκάστη κοινωφελή πε¬ 
ριουσία. 

8. Απευθύνεται ενώπιον κάθε αρμοδίας Αρχής, παντός 
Δικαστηρίου και ενώπιον παντός τρίτου ζητούν την αλ¬ 
λαγή του σκοπού η του τρόπου αξιοποιήσεως εκάστης 
κοινωφελούς περιουσίας στις περιπτώσεις που ορίζει 
ο νόμος. 

9. Αποφασίζει για κάθε άλλο θέμα, το οποίο ανακύπτει 
κατά την εφαρμογή των διατάξεων του παρόντος Κανο¬ 
νισμού και δεν προβλέπεται ρητώς σε αυτόν. 

Άρθρο 7 

Τηρούμενα βιβλία 

Το Ίδρυμα τηρεί τα ακόλουθα βιβλία: 

α) Πρωτόκολλο εισερχομένων και εξερχομένων εγ¬ 
γράφων. 

β) Βιβλίο Πρακτικών Δ.Σ. 

γ) Βιβλίο Ταμείου 

δ) Βιβλίο - Φάκελο εκάστης κοινωφελούς περιουσίας. 

Άρθρο 8 

Για κάθε θέμα που δεν ρυθμίζεται από τον παρόντα 
Κανονισμό αποφασίζει το Μητροπολιτικό Συμβούλιο 
κατά την κυρίαρχη κρίση του. 

Άρθρο 9 

Σε περίπτωση διαλύσεωςτου Ιδρύματος η διαχείριση 
της περιουσίας του, κινητής και ακίνητης, ως και το αρ¬ 
χείο του παραμένουν στην Ιεράν Μητρόπολιν Σερρών 
και Νιγρίτης, στην οποία και ανήκουν. 

Άρθρο 10 

Ο παρών Κανονισμός τροποποιείται υπό της Ιεράς Συ¬ 
νόδου της Εκκλησίας της Ελλάδος, μετά από πρόταση 
του Μητροπολιτικού Συμβουλίου της Ιεράς Μητροπό¬ 
λεως Σερρών και Νιγρίτης. 

Άρθρο 11 

Η ισχύς του παρόντος Κανονισμού αρχίζει από την 
δημοσίευσή του στην «Εφημερίδα της Κυβερνήσεως». 
Ο Κανονισμός δημοσιεύεται και στο περιοδικό «ΕΚΚΛΗ¬ 
ΣΙΑ». 

Άρθρο 12 

Εκ της δημοσιεύσεως του παρόντος Κανονισμού δεν 
προκαλείται δαπάνη εις βάρος του προϋπολογισμού του 
νομικού προσώπου της Ιεράς Μητροπόλεως Σερρών 
και Νιγρίτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2017 
Ο Πρόεδρος 

+ Ο Αθηνών ΙΕΡΩΝΥΜΟΣ 


Αριθμ. 3968/1852 (5) 

Τροποποίηση και κωδικοποίηση του Κανονισμού 
Σύστασης και λειτουργίας του εκκλησιαστικού 
ιδρύματος υπό την επωνυμίαν: «ΙΕΡΑΠΟΣΤΟΛΙ¬ 
ΚΟ ΚΕΝΤΡΟ "ΑΓΙΟΣ ΑΘΑΝΑΣΙΟΣ Ο ΑΘΩΝΙΤΗΣ" 
ΙΕΡΟΥ ΝΑΟΥ ΑΓΙΟΥ ΔΗΜΗΤΡΙΟΥ ΑΛΜΥΡΟΥΤΗΣ 
ΙΕΡΑΣ ΜΗΤΡΟΠΟΛΕΩΣ ΔΗΜΗΤΡΙΑΔΟΣ ΚΑΙ ΑΛ¬ 
ΜΥΡΟΥ». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχοντας υπόψη: 

1 .Τα άρθρα 29 παραγρ. 2 και 59 παραγρ. 2 του ν. 590/ 
1977 «Περί Καταστατικού Χάρτου της Εκκλησίας της Ελ¬ 
λάδος» (Α' 146), και το άρθρο 68παρ. 1,5α' του ν. 4235/ 
2014, 

2. τας υποχρεώσεις της ποιμαινούσης Εκκλησίας προς 
το χριστεπώνυμον Πλήρωμα, οι οποίες απορρέουν από 
τας Ευαγγελικός επιταγάς, τους ιερούς Κανόνας και τους 
νόμους του Κράτους, 

3. τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Δημητριάδος 
και Αλμυρού, 

4. την υπ'αριθμ. 1082/22.8.2017 Πρότασιντου Σεβα- 
σμιωτάτου Μητροπολίτου Δημητριάδος και Αλμυρού 
Ιγνατίου, 

5. την από 31.8.2017 Γνωμοδότησιν του Νομικού Γρα¬ 
φείου της Εκκλησίας της Ελλάδος, και 

6. την από 31.8.2017 απόφασιν της Διαρκούς Ιεράς 
Συνόδου, αποφασίζει: 

Τροποποιεί και κωδικοποιεί τον Κανονισμό συστάσεως 
και λειτουργίας του εκκλησιαστικού ιδρύματος υπάτην 
επωνυμίαν: «ΙΕΡΑΠΟΣΤΟΛΙΚΟ ΚΕΝΤΡΟ "ΑΓΙΟΣ ΑΘΑΝΑ¬ 
ΣΙΟΣ Ο ΑΘΩΝΙΤΗΣ" ΙΕΡΟΥ ΝΑΟΥ ΑΓΙΟΥ ΔΗΜΗΤΡΙΟΥ 
ΑΛΜΥΡΟΥΤΗΣ ΙΕΡΑΣ ΜΗΤΡΟΠΟΛΕΩΣ ΔΗΜΗΤΡΙΑΔΟΣ 
ΚΑΙ ΑΛΜΥΡΟΥ» (Φ.Ε.Κ. 2612/2015), ως εξής: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΜΕ ΤΗΝ 
ΕΠΩΝΥΜΙΑ: «ΙΕΡΑΠΟΣΤΟΛΙΚΟ ΚΕΝΤΡΟ "ΑΓΙΟΣ 
ΑΘΑΝΑΣΙΟΣ Ο ΑΘΩΝΙΤΗΓΤΟΥ ΕΝΟΡΙΑΚΟΥ 
ΙΕΡΟΥ ΝΑΟΥ ΑΓΙΟΥ ΔΗΜΗΤΡΙΟΥ ΑΛΜΥΡΟΥ 
ΤΗΣ ΙΕΡΑΣ ΜΗΤΡΟΠΟΛΕΩΣ ΔΗΜΗΤΡΙΑΔΟΣ 
ΚΑΙ ΑΛΜΥΡΟΥ» 

Άρθρο 1 

Σύστασις, νομική μορφή, επωνυμία, 
έδρα, σφραγίς 

1. Το συσταθέν δυνάμει της υπ' αριθμ. 3425/2968/ 
8-12-2006 αποφάσεως της Ιεράς Συνόδου της Εκκλη¬ 
σίας της Ελλάδος (ΦΕΚ Β' 1899/2006), όπως αυτή τρο¬ 
ποποιήθηκε δια της υπ' αριθμ. 4433/2484/6-11 -2015 


ομοίας αποφάσεως (ΦΕΚ Β' 2612/2015), Εκκλησιαστικόν 
Ίδρυμα υπό την επωνυμίαν «"Ιεραποστολικόν Κέντρον 

- Διακονία Αγάπης" του Ιερού Ναού Αγίου Δημητρίου 
Αλμυρού της Ιεράς Μητροπόλεως Δημητριάδος και 
Αλμυρού», αποτελεί εφ' εξής αυτοτελές εκκλησιαστικό 
Νομικό Πρόσωπο Ιδιωτικού Δικαίου (Ν.Π.Ι.Δ.) μη κερδο¬ 
σκοπικού χαρακτήρα, δυνάμει του άρθρου 29 παρ. 2 του 
ν. 590/1977 εις συνδ. μετά της παρ. 5 εδ. β του άρθρου 
68 του ν. 4235/2014 και των διατάξεων του παρόντος, 
εποπτευόμενον υπό του Ενοριακού Ναού Αγίου Δημη¬ 
τρίου Αλμυρού της Ιεράς Μητροπόλεως Δημητριάδος 
και Αλμυρού, το κοινωφελές έργο του οποίου συνεχίζει 
να επικουρεί, υπό τη νέα του επωνυμία: «ΙΕΡΑΠΟΣΤΟ¬ 
ΛΙΚΟ ΚΕΝΤΡΟ "ΑΓΙΟΣ ΑΘΑΝΑΣΙΟΣ Ο ΑΘΩΝΙΤΗΣ"ΤΟΥ 
ΕΝΟΡΙΑΚΟΥ ΙΕΡΟΥ ΝΑΟΥ ΑΓΙΟΥ ΔΗΜΗΤΡΙΟΥ ΑΛΜΥΡΟΥ 
ΤΗΣ ΙΕΡΑΣ ΜΗΤΡΟΠΟΛΕΩΣ ΔΗΜΗΤΡΙΑΔΟΣ ΚΑΙ ΑΛΜΥ¬ 
ΡΟΥ» και το διακριτικόν τίτλον «Ιεραποστολικό Κέντρο 
Άγιος Αθανάσιος ο Αθωνίτης». 

2. Έδρα του Εκκλησιαστικού Ιδρύματος είναι η επαρχία 

- δημοτική ενότητα Αλμυρού και ειδικότερα οι ανεγειρό- 
μενες κτιριακές εγκαταστάσεις πλησίον του Ιερού Ναού 
Αγίου Δημητρίου Αλμυρού. 

3. ΤοΊδρυμα έχει ιδία κυκλική σφραγίδα αναγράφουσα 
εξωτερικά: «ΙΕΡΑ ΜΗΤΡΟΠΟΛΙΣ ΔΗΜΗΤΡΙΑΔΟΣ ΚΑΙ ΑΛ¬ 
ΜΥΡΟΥ», εσωτερικά «ΙΕΡΑΠΟΣΤΟΛΙΚΟ ΚΕΝΤΡΟ "ΑΓΙΟΣ 
ΑΘΑΝΑΣΙΟΣ Ο ΑΘΩΝΙΤΗΣ" ΙΕΡΟΥ ΝΑΟΥ ΑΓ. ΔΗΜΗΤΡΙ- 
ΟΥ ΑΛΜΥΡΟΥ» και εις το κέντρον φέρει ανάγλυφον την 
μορφήν του Αγίου Αθανασίου του Αθωνίτου. 

Άρθρο 2 
Σκοποί 

Σκοποί του Ιδρύματος, ανάλογα με τις ανάγκες, τους 
διαθέσιμους πόρους και τις εν γένει δυνατότητές του, 
αποτελούν: 

1. Η ανέγερσις κτιρίου προκειμένου να στεγαστούν 
όλες οι δραστηριότητες αυτού. 

2. Η μελέτη ποιμαντικών προβλημάτων του σύγχρο¬ 
νου κοινωνικού περιβάλλοντος υπό το πρίσμα της Ελλη¬ 
νορθόδοξου Παραδόσεως. 

3. Η διοργάνωσις και υλοποίησις διαφόρων πνευμα¬ 
τικών, πολιτιστικών, μορφωτικών, φιλανθρωπικών και 
ψυχαγωγικών εκδηλώσεων (συνέδρια, διαλέξεις, ομιλίες, 
επισκέψεις εις ιερά προσκυνήματα, εκθέσεις, ημερίδες, 
προβολή ταινιών, κ.λπ.) οι οποίες θα στοχεύουν εις την 
αναβάθμισιν του πνευματικού και πολιτιστικού επιπέδου 
του ποιμνίου και ιδιαιτέρως των νέων. 

4. Η μελέτη και επίλυσις διαφόρων σύγχρονων κοινω¬ 
νικών προβλημάτων. 

5. Η σύστασις εθελοντικής ομάδος αιμοδοσίας και η 
δημιουργία Τραπέζης Αίματος. 

6. Η διοργάνωσις φροντιστηρίων εκμαθήσεως της Ελ¬ 
ληνικής γλώσσης εις μετανάστας και πρόσφυγας και ενι- 
σχυτικής διδασκαλίας μαθητών απάντων των βαθμιδών. 

7. Η λειτουργία παντός τύπου κατηχητικών Σχολείων, 
πνευματικών συνάξεων και συναντήσεων νέων. 

8. Η μεταξύ των ενοριτών καλλιέργεια Ορθοδόξου 
Χριστιανικού φρονήματος, ήθους, ελληνοχριστιανικής 
συνειδήσεως και αγωγής, και συνειδητοποιήσεως της 
υψηλής αποστολής του ανθρώπου και δη και του χρι¬ 
στιανού εις την κοινωνίαν. 

9. Η διοργάνωσις εορταστικών εκδηλώσεων. 

10. Η εκμάθησις χειρισμού ηλεκτρονικών υπολογιστών 
και η πρακτική εξάσκησις επ'αυτών. 

11. Η σίτισις απόρων, ηλικιωμένων, μοναχικών και ατό¬ 
μων ειδικών αναγκών. 

12. Η υγειονομική περίθαλψις ατόμων ευρισκομένων 
εν ανάγκη δια της δωρεάν παροχής φαρμάκων και ια¬ 
τρικής φροντίδος. 

13. Η παροχή κλινοσκεπασμάτων, ρουχισμού και υπο¬ 
δημάτων εις απόρους και αστέγους, ως και η παροχή οι- 
ασδήποτε δυνατής υλικής και πνευματικής βοήθειας εις 
εγκλείστους κρατουμένους σωφρονιστικών ιδρυμάτων. 

14. Η παροχή στέγης προς περιστασιακήν διανυκτέ- 
ρευσιν εις απόρους και αστέγους. 

15. Η αποστολή φαρμάκων και τυχόν άλλων αναγκαί¬ 
ων εις τα πλαίσια Εξωτερικών Ιεραποστολών. 

16. Η φιλοξενία νέων καταγομένων εξ αλλοτρίων χω¬ 
ρών. 

17. Η συνεργασία και η ανταλλαγή επισκέψεων νέων 
διαμέσου φορέων ομογενών ανά την υφήλιον. 

18. Η δημιουργία χορευτικών και παραδοσιακών συ¬ 
γκροτημάτων. 

19. Η συστάσις Μουσικής Σχολής και η δημιουργία 
ορχηστρών και χορωδιών. 

20. Η δημιουργία δανειστικής βιβλιοθήκης διαθετού- 
σας βιβλία όλων των επιστημών. 

21. Η δημιουργία ομάδων αθλητικών δραστηριοτήτων 
και ανάλογων υποδομών. 

22. Η δημιουργία Σχολής Αγιογραφίας, Αγγειοπλαστι¬ 
κής και Συντηρήσεως Ιερών Εικόνων. 

23. Η μέριμνα και συνδρομή εις επαγγελματικήν απο¬ 
κατάστασή των συμμετεχόντων ειςτας ανωτέρω σχολάς 
του Κέντρου. 

24. Η παροχή υποτροφιών και οικονομικών βοηθημά¬ 
των εις απόρους και πολυτέκνους. 

25. Η δημιουργία χώρου αναψυχής εις τυχόν αύλιον 
χώρον του Κέντρου. 

26. Η δημιουργία Εργαστηρίων Ελευθέρων Σπουδών 
και Κέντρου Επαγγελματικής Καταρτίσεως, συμφώνως 
προς τας διατάξεις της κείμενης νομοθεσίας. 

27. Η συνεργασία μετά φορέων του Δημοσίου, του 
Ιδιωτικού Δικαίου και τυχόν έτερα Ιδρύματα. 

28. Η δημιουργία Σχολής Γονέων και Εθελοντών Κοι¬ 
νωνικής Προσφοράς. 

29. Οιανδήποτε άλλην δραστηριότητα ή ενέργειαν 
ήθελεν αποφασίσει το Δ.Σ. του Κέντρου, εις τα πλαίσια 
της φιλανθρωπικής μερίμνης αυτού υπέρ ενδεών συ¬ 
νανθρώπων. 

30. Οι πάσχοντες εξ αναπηρίας και ψυχικών ασθενειών, 
δια τους οποίους προβλέπει ειδικώς η νομοθεσία της 
Κοινωνικής Προνοίας ή άτομα τα οποία χρήζουν θερα¬ 
πείας εις θεραπευτήρια, θα περιθάλπονται υπό αναλο¬ 
γών δομών του Ιδρύματος εφόσον αυτές συσταθούν. 

Άρθρο 3 

Οργάνωσις - Διοίκησις - Διοικητικόν Συμβούλιον 

Ι.Το Ίδρυμα διοικείται υπό πενταμελούς Διοικητικού 
Συμβουλίου (Δ.Σ.) αποτελουμένου: 

α) Εκ του οικείου Μητροπολίτου ως Προέδρου, νομί- 
μως αναπληρούμενου υπό τινός εκ των Εφημερίων του 


Ιερού Ναού Αγίου Δημητρίου Αλμυρού, ο οποίος ορίζε¬ 
ται προς τούτο υπό του Σεβασμιωτάτου Μητροπολίτου 

β) Εξ ενός λαϊκού μέλους του Εκκλησιαστικού Συμ¬ 
βουλίου του Ιερού Ναού Αγίου Δημητρίου Αλμυρού και 

γ) Εκ τριών ετέρων λαϊκών μελών ανδρών ή γυναικών 
κατοίκων της επαρχίας - δημοτικής ενότητας Αλμυρού 

2. Τα τέσσερα λαϊκά μέλη του Δ.Σ. προτείνονται υπό 
του οριζομένου ως αναπληρωτού Προέδρου του Κέ¬ 
ντρου και διορίζονται υπό του Σεβασμιωτάτου Μητρο¬ 
πολίτου Δημητριάδος και Αλμυρού. 

3. Η θητεία των λαϊκών μελών του Δ.Σ. είναι τριετής και 
δύνανται να επαναδιορίζονται, το δε αξίωμά των είναι 
τιμητικόν και άμισθον 

4. Το Δ.Σ. του Κέντρου συγκροτείται εις σώμα κατά την 
πρώτην συνεδρίαν αυτού και εκλέγει μεταξύ των μελών 
του Γραμματέαν και Ταμίαν. 

5. Το Δ.Σ. συνέρχεται τακτικώς ανά τρίμηνον και εκτά¬ 
κτως, όταν παρίσταται ανάγκη, προσκλήσει του Προέ¬ 
δρου, ή εις περίπτωσιν απουσίας ή κωλύματος αυτού 
του Αναπληρωτού Προέδρου, ή κατόπιν εγγράφου αι- 
τήσεως προς τον Πρόεδρον τριών τουλάχιστον μελών 
αυτού. Εάν μέλος του Δ.Σ. απουσιάσει αδικαιολογήτως 
επί τρεις συνεχείς συνεδριάσεις, αντικαθίσταται κατόπιν 
προτάσεωςτου Προέδρου. 

Άρθρον 4ον 

Αρμοδιότητες - Καθήκοντα του Δ.Σ. 

1. Το Διοικητικόν Συμβούλιον του Ιδρύματος αποφα¬ 
σίζει δια παν θέμα αφορών την οργάνωσιν, διοίκησιν και 
λειτουργίαν αυτού, ήτοι: 

α) Διαχειρίζεται και αξιοποιεί τα πάσης φύσεως περι¬ 
ουσιακά στοιχεία, τα οποία έχουν τεθεί εις την διάθεσιν 
του Ιδρύματος και αποφασίζει δια παν ζήτημα σχετικόν 
των σκοπών αυτού. 

β) Συνεργάζεται δια πάντα τα σχετικά ζητήματα τα 
απασχολούντο το Ί δρυμα μετά του Μ ητροπολιτικού Συ μ- 
βουλίου της I. Μ. Δημητριάδος και Αλμυρού, μετά των 
Εκκλησιαστικών Συμβουλίων όλων των Ενοριών, μετά 
των Δ.Σ. των Κοινωφελών και λοιπών Εκκλησιαστικών 
Ιδρυμάτων της περιφερείας της οικείας Ιεράς Μητρο- 
πόλεως, μετά διαφόρων πολιτιστικών, επιστημονικών, 
φιλανθρωπικών, εθνικών και λοιπών Συλλόγων ως και 
μετά των Δημοσίων Υπηρεσιών, της Νομαρχιακής και 
Τοπικής Αυτοδιοικήσεως, και των τοπικών φορέων και 
εν γένει των αρμοδίων Κρατικών Υπηρεσιών δια την 
προαγωγήν και επίτευξιν των σκοπών του Ιδρύματος. 

γ) Επιλαμβάνεται πάσης υποθέσεως αφορώσης εις την 
ανέγερσιν των κτιριακών εγκαταστάσεων, την οργάνω- 
σιν και λειτουργίαν του Ιδρύματος ως και την πρόσκτησιν 
και διαχείρισιν τυχόν περιουσίας αυτού. 

δ) Καταρτίζει ετήσιον οικονομικόν Προϋπολογισμόν 
και Απολογισμόν του Ιδρύματος, τους οποίους και υπο¬ 
βάλλει προς έγκρισιν εις το οικείον Μητροπολιτικόν Συμ¬ 
βούλιον. Διευκρινίζεται ότι τόσον ο προϋπολογισμός, 
όσον και ο απολογισμός, συνυποβάλλονται μετά των 
αντιστοίχων τοιούτων του Ιερού Ναού του Αγίου Δη¬ 
μητρίου. 

ε) Μεριμνά δια την εξεύρεσιν οικονομικών πόρων δια 
την εύρυθμον, ομαλήν, απρόσκοπτον και αποτελεσμα¬ 
τικήν λειτουργίαν του Ιδρύματος. 

στ) προσλαμβάνει και απολύει, κατά τας κειμένας δι¬ 
ατάξεις, το τυχόν αναγκαίον έμμισθον προσωπικόν και 
καθορίζει το ποσόν της αντιμισθίας αυτού. 

ζ) Αποφασίζει δια την παραχώρησιν χώρων του Ιδρύ¬ 
ματος προς φιλοξενίαν εκδηλώσεων ετέρων φορέων 
είτε δωρεάν, είτε επί τιμήματος. 

η) Συστήνει επί μέρους Επίτροπός και αναθέτει εις αυ- 
τάς, κατά περίπτωση, την μελέτη, την διοργάνωση και 
την διεξαγωγή συγκεκριμένων δράσεων. 

θ) Εισηγείται την τροποποίησιν του παρόντος Κανονι¬ 
σμού ή και την διάλυσιν του Ιδρύματος. 

ι) Αποφασίζει διά πάν έτερον ζήτημα, το οποίον ανακύ¬ 
πτει κατά την εφαρμογήν των διατάξεων του παρόντος 
Κανονισμού και δεν προβλέπεται ρητώς εις αυτόν, με 
την επιφύλαξιν της εγκρίσεως των πράξεών του υπό του 
οικείου Μητροπολιτικού Συμβουλίου. 

ια) Αι αποφάσεις του Δ.Σ. λαμβάνονται κατά πλειοψη- 
φίαν των παρόντων μελών. Εν περιπτώσει ισοψηφίας 
υπερισχύει η ψήφος του Προέδρου. 

2.0 Πρόεδροςτου Δ.Σ., και εις περίπτωσιν κωλύματος 
αυτού ο νόμιμος αναπληρωτής του, κατά τον παρόντα 
Κανονισμό: 

α) Εκπροσωπεί το Ίδρυμα ενώπιον πάσης Διοικητικής, 
Δικαστικής, Εκκλησιαστικής και οιασδήποτε άλλης Αρ¬ 
χής και εις οιανδήποτε σχέσιν αυτού μετά τυχόν Ιδρυ¬ 
μάτων, Οργανισμών, νομικών και φυσικών προσώπων. 

β) Υπογράφει άπασαν την αλληλογραφίαν του Ιδρύ¬ 
ματος και επικυρώνει τα αντίγραφα και αποσπάσματα 
πρακτικών και αποφάσεων του Δ.Σ. 

γ) Λαμβάνει γνώσιν απάντων των εισερχομένων και 
εξερχομένων εγγράφων του Ιδρύματος. 

δ) Φέρει την ευθύνην απάντων των δραστηριοτήτων 
και της λειτουργίας του Ιδρύματος και συντονίζει τα μέλη 
του Δ.Σ. προς υλοποίησιν των σκοπών αυτού. 

ε) Ασκεί εποπτείαν και έλεγχον εις το προσωπικόν του 
Ιδρύματος και παρακολουθεί την εκτέλεσιν των αποφά¬ 
σεων του Δ.Σ. 

3.0 Αναπληρωτής Πρόεδρος του Δ.Σ. αναπληροί τον 
απάντα ή κωλυόμενο, προεδρεύων του Δ.Σ. και φέρει 
πάσας τας αρμοδιότητας του Προέδρου, ενεργών κα¬ 
τόπιν εντολής αυτού. 

4.0 Γραμματεύς του Δ.Σ.: 

α) Τηρεί το Βιβλίον Πρωτοκόλλου του Ιδρύματος, 
β) Συντάσσει τα έγγραφα και την αλληλογραφίαν του 
Ιδρύματος, δια την οποίαν ενημερώνει τον Πρόεδρον 
και συνυπογράφει αυτά μετ' αυτού ή μετά του νομίμου 
αναπληρωτού του. 

γ)Τηρείτο Βιβλίον Πρακτικών των Συνεδριάσεων του 
Δ.Σ., συντάσσει τα πρακτικά και συνυπογράφει αυτά μετά 
του Προέδρου ή του Προεδρεύοντοςτου Δ.Σ. 

δ) Φυλάσσει τα έγγραφα, την αλληλογραφίαν, τα βι¬ 
βλία και την σφραγίδαν του Ιδρύματος. 

5.0 Ταμίας του Δ.Σ.: 

α) Ενεργεί δια λογαριασμόν του Δ.Σ., έναντι του οποίου 
είναι υπόλογος, τας διαχειριστικός πράξεις επί των πάσης 
φύσεως περιουσιακών στοιχείων του Ιδρύματος, 
β) Τηρείτο Βιβλίον Ταμείου. 

γ) Εισπράττει παν έσοδον του Ιδρύματος διαΤριπλο- 
τύπων Γραμματειών Εισπράξεως, θεωρημένων υπό της 


Ιεράς Μητροπόλεως, τα οποία συνυπογράφει μετά του 
Προέδρου ή μετά του νομίμου αναπληρωτού του. 

δ) Διενεργεί πληρωμάς δια πάσαν δαπάνην προβλε- 
πομένην εις τον υπό εκτέλεσιν εγκεκριμένον Προϋπο¬ 
λογισμόν, βάσει Τριπλοτύπων Ενταλμάτων Πληρωμής, 
θεωρημένων υπό της Ιεράς Μητροπόλεως, τα οποία 
επίσης συνυπογράφει μετά του Προέδρου ή μετά του 
νομίμου κατά τον παρόντα αναπληρωτού του, ως και 
άπαντα τα οικονομικής φύσεως έγγραφα. 

ε) Ευθύνεται δια την φύλαξιν των χρημάτων του Ιδρύ¬ 
ματος, τα οποία κατατίθενται εις ιδιαίτερον λογαριασμόν 
μιάς εκ τωνΤραπεζών που λειτουργούν εις την πάλιν του 
Αλμυρού επ' ονόματιτου Ιδρύματος. 

στ) Διενεργεί καταθέσεις και αναλήψεις χρημάτων κα¬ 
τόπιν αποφάσεως του Δ.Σ. και εγκρίσεως υπό της Ιεράς 
Μητροπόλεως. 

ζ) Δύναται να τηρεί μετρητοίς εις το Ταμείον χρη¬ 
ματικόν ποσόν καθοριζόμενον υπό του Δ.Σ. δια την 
αντιμετώπισιν εκτάκτων και επειγουσών αναγκών του 
Ιδρύματος. 

η) Τηρεί το Βιβλίον Κτηματολογίου και το Βιβλίον Υλι¬ 
κού. 

θ) Καταρτίζει τον οικονομικόν Προϋπολογισμόν και 
Απολογισμόν του Ιδρύματος, τους οποίους υποβάλλει 
εις το Δ.Σ. προς ψήφισιν. 

ΟΤονΤαμίαν, όταν απουσιάζει ή κωλύεται, αναπληροί 
έτερον μέλος του Δ.Σ., το οποίον ορίζεται δι' αποφάσεως 
του Δ.Σ.. 

Άρθρον 5ον 
Τηρούμενα βιβλία 

Το Ίδρυμα τυγχάνει ιδίας διαχειρίσεως, τηρεί δε υπό 
την μέριμναν του Δ.Σ. τα διαχειριστικά αυτού βιβλία, 
συμφώνως προς το σύστημα τηρήσεως των λογιστι¬ 
κών βιβλίων των Εκκλησιαστικών Νομικών Προσώπων, 
θεωρημένων δια πάσαν νόμιμον χρήσιν υπό της Ιεράς 
Μητροπόλεως Δημητριάδος και Αλμυρού, ήτοι: 

1. Βιβλίον Πρωτοκόλλου εισερχομένων και εξερχομέ¬ 
νων εγγράφων. 

2. Βιβλίον Πρακτικών των Συνεδριάσεων του Δ.Σ. 

3. ΒιβλίονΤαμείου ηριθμημένον και θεωρημένον υπό 
της οικείας Ιεράς Μητροπόλεως. 

4. Τριπλότυπα Γραμμάτια Εισπράξεων και Εντάλματα 
Πληρωμών ηριθμημένα και θεωρημένα υπό της οικείας 
Ιεράς Μητροπόλεως. 

5. Βιβλίον Κτηματολογίου, εις το οποίον καταγράφεται 
άπασα η ακίνητος περιουσία αυτού. 

6. Βιβλίον Υλικού, εις το οποίον καταγράφονται άπαντα 
τα κινητά περιουσιακά στοιχεία αυτού, τα οποία έχουν 
τεθεί εις την διάθεσιν του Ιδρύματος ή αγορασθεί υπ' 
αυτού. 

Άρθρον δον 
Πόροι του Ιδρύματος 

Πόροι του Ιδρύματος είναι: 

Ί. Αι πάσης φύσεως δωρεαί, κληρονομίαι και κληρο- 
δοσίαι υπό παντός φυσικού ή νομικού προσώπου. 

2. Αι επιχορηγήσεις υπό του Ελληνικού Δημοσίου, 
της Νομαρχιακής ή Δημοτικής Αυτοδιοικήσεως, Ορ- 

γανισμών και άλλων Νομικών Προσώπων Δημοσίου ή 
Ιδιωτικού Δικαίου ως και πάσης άλλης Κρατικής Αρχής 
και Οργανισμού ή της Ευρωπαϊκής Ενώσεως. 

3. Ετήσια επιχορήγησις της Ενορίας του Ιερού Ναού 
Αγίου Δημητρίου Αλμυρού. 

4. Πρόσοδοι εκ της πραγματοποιήσεως διαφόρων 
εκδηλώσεων, λαχειοφόρων αγορών, εράνων νομίμως 
διενεργουμένων, εκθέσεων και εκδρομών. 

5. Προσφοραί εις χρήμα ή είδος παντός φυσικού ή 
νομικού προσώπου. 

6. Οι τόκοι τυχόν καταθέσεων εις τράπεζας ή άλλους 
πιστωτικούς οργανισμούς. 

7. Έσοδα εκ της πραγματοποιήσεως επιδοτουμένων 
προγραμμάτων ή της καταβολής διδάκτρων δια την συμ¬ 
μετοχήν εις επιμορφωτικός δραστηριοτήτας. 

8. Πάν έτερον έσοδον προερχόμενον εκ νομίμου και 
χρηστής πηγής. 

Άρθρον 7ον 

Διάθεσιςτων Πόρων του Ιδρύματος 

Τα έσοδα του Ιδρύματος διατίθενται κατόπιν αποφά- 
σεως του Δ.Σ. 

1. Δια την ανέγερσιν κτιρίου του Κέντρου. 

2. Δια την αγοράν του απαιτούμενου εξοπλισμού του 
Κέντρου και την εύρυθμον λειτουργίαν αυτού. 

3. Δια την αντιμετώπισιν των καθ' ημέραν δαπανών 
λειτουργίας και συντηρήσεως αυτού. 

4. Δια την αμοιβήν του αναγκαιούντος εμμίσθου προ¬ 
σωπικού. 

5. Δια την αγοράν βιβλίων της Βιβλιοθήκης. 

6. Δια την λειτουργίαν των Κατηχητικών Σχολείων. 

7. Δια την φιλοξενίαν ομιλητών, χορωδιών και νέων. 

8. Δια την αγοράν τροφίμων, ειδών καθαριότητος και 
συσκευών μαγειρείου. 

9. Δια την διοργάνωσιν εκδηλώσεων, εκδρομών ψυ¬ 
χαγωγίας, φιλικών συναντήσεων κ.α. 

10. Δια την συμμετοχήν εις προγράμματα απτόμενα 
των σκοπών του Ιδρύματος. 

11. Δια την εκτύπωσιν σχετικών εντύπων απαραίτητων 
δια την λειτουργίαν του Ιεραποστολικού Κέντρου. 

12. Δια την προμήθειαν μουσικών και αθλητικών ορ¬ 
γάνων, ηλεκτρονικών υπολογιστών και άλλων μέσων 
απαραιτήτων δια τας δραστηριότητας αυτού. 

13. Δια την προμήθειαν χορευτικών στολών και επι¬ 
τραπέζιων παιγνίων. 

14. Δια πάσαν ετέραν δαπάνην μη προβλεπομένην 
εις το παρόν άρθρον, απαραίτητον όμως δια την επιτυ¬ 
χίαν των σκοπών του Ιδρύματος, κατόπιν αποφάσεως 
του Δ.Σ. 


Άρθρον 8ον 

Τροποποίησις Κανονισμού - Κατάργησιςτου 

Κέντρου 

1.0 παρών Κανονισμός δύναται να τροποποιηθεί υπό 
της Διαρκούς Ιεράς Συνόδου κατόπιν αποφάσεως του 
Δ.Σ., παρισταμένου απαραιτήτωςτου Προέδρου αυτού 
ή του νόμιμου αναπληρωτή του και εγκρίσεως υπό του 
οικείου Μητροπολίτου. 

2. Το Ίδρυμα καταργείται υπό της Ιεράς Συνόδου της 
Εκκλησίας της Ελλάδος κατόπιν ητιολογημένης αποφά¬ 
σεως του Δ.Σ., εγκρινομένης υπό του οικείου Μητρο¬ 
πολίτου, όταν δεν εκπληροί τας εκκλησιολογικάς αυτού 
προϋποθέσεις, παρεκκλίνει των σκοπών του και καθί¬ 
σταται ανέφικτος η λειτουργία αυτού. 

3. Ειςπερίπτωσιν καταργήσεωςτου Ιδρύματος, η χρή- 
σις και η κυριότητα των πάσης φύσεως περιουσιακών 
στοιχείων αυτού, τα οποία είχον παραχωρηθεί ή δωρηθεί 
εις το Ίδρυμα, περιέρχονται εις το νομικόν πρόσωπον του 
Ιερού Ναού Αγίου Δημητρίου Αλμυρού. 

Άρθρον 9ον 

Δωρηταί - Ευεργέται - Μεγάλοι Ευεργέται 

1) Το Δ.Σ. του Κέντρου δύναται να ανακηρύσση Δωρη- 
τάς, Ευεργέτας και Μεγάλους Ευεργέταςτου Ιδρύματος, 
είτε εν ζωή, είτε μετά θάνατον ευρισκομένους. 

2) Δωρηταί ανακηρύσσονται οι προσφέροντες εις το 
Ίδρυμα ποσόν από 3.000 έως 9.000 ευρώ, Ευεργέται οι 
προσφέροντες 9.001 έως 15.000 ευρώ και Μεγάλοι Ευ- 
εργέται οι προσφέροντες ποσόν άνω των 15.001 ευρώ. 

ΆρθρονΙΟον 

Ο παρών Κανονισμός ισχύει από της δημοσιεύσεώς 
του εις το επίσημον Δελτίον της Εκκλησίας της Ελλάδος 
«ΕΚΚΛΗΣΙΑ» και την Εφημερίδα της Κυβερνήσεως. 

Άρθρον11ον 

Κάλυψις δαπάνης 

Εκ των Διατάξεων του παρόντος Κανονισμού δεν προ- 
καλείται δαπάνη εις βάρος του προϋπολογισμού του Εκ¬ 
κλησιαστικού Ιδρύματος-Ιεραποστολικού Κέντρου, ούτε 
του Νομικού Προσώπου του Ιερού Ναού Αγίου Δημη¬ 
τρίου Αλμυρού ή της Ιεράς Μητροπόλεως Δημητριάδος 
και Αλμυρού. Κάθε μελλοντική δαπάνη θα προβλεφθεί 
από τις οικίες διοικητικές πράξεις και θα εγγράφει στον 
οικείο προϋπολογισμό. 

Ο παρών Κανονισμός να δημοσιευθεί στην Εφημερίδα 
της Κυβερνήσεως και στο επίσημο δελτίο «ΕΚΚΛΗΣΙΑ».. 

Αθήνα, 31 Αυγούστου 2017 

Ο Πρόεδρος 

ΤΟ Αθηνών ΙΕΡΩΝΥΜΟΣ 

